Margaret Trowell

Margaret Trowell ( eyayitibwanga Kathleen Margaret Sifton ; yazaalibwa 1904- 5 Omwezi ogwokuna 1985) yali Mungereza omukubi, omusiizi, omubumbi era omukozi w'ebifaananyi mu bibajje ne mu byuma,  omuwandiisi era omukugu mukukuuma ebintu ebiyiseeko emyaka / ebyedda (curator) aweebwa ekitiibwa olw’okutandikawo ebbanguliro  lya Margaret Trowell School of Industrial and Fine Art (MTSIFA) mu 1937 mu ttendekero lya Makerere College mu Uganda eyali ekuumibwa ebiseera ebyo .   

Yali  mukubi,musiizi, mubumbi era akola ebifaananyi mu byuma nemiti (Artist) era omusomesa ku bbanguliro lye ery'ebifaananyi  mu myaka gya 1930. Yali mukuumi era alabirira ow'amakkaddiyizo g'eggwamga aga Uganda era nga agaddukanya , yaweereza nga pulezidenti wa Uganda Society wakati wa 1946 ne 1947. 

Ng’omusomesa, yawagira obuyiiya mu kusomesa okukuba, okusiiga, okubumba n'okukola ebifananyi  mu Uganda ng’akola ennambika eyassa essira ku nkuba y'ebifaananyi eri ku mulembe n'enkola  z'ebifaananyi ez'ekifirika. 

 Obuvo bwe n'okusoma kwe 
Margaret Trowell yazaalibwa mu London mu 1904. Yasomera pulayimale ku ssomero lya St. Paul's Girls School, London . Oluvannyuma yeegatta ku bbanguliro ly'okukuba ebifaananyi erya Slade School Of  Fine Art. London olwamala n’agenda mu bbanguliro ly'ebyenjigiriza  ku Yunivasite y'e London mu 1926 okusoma eby’okusomesa, okukuba ,okusiiga ,okubumba n'okukola ebifaananyi (Art Education) . 

Bwe yali ku bbanguliro lino, yasisinkana era n'atendekebwa wansi wa Marion Richardson , "eyamutendeka okusiima obuwangwa obutali bwa nsi za bazungu". 

 Emirimu gye 
Mu kiseera weyabeera e Machakos, Kenya , Trowell yakola okunoonyereza ku kukuba, okusiiga, okubumba n'okukola ebifaanayi n’obusobozi bw’abantu b’eggwanga ly'aba Kamba mu kukuba nokukola ebifaananyi ekyamuviirako okuwandiika ekitabo kye ekyasooka, African Arts and Crafts, ekyafulumizibwa mu 1937.  Ng’omulwanirizi w’okusomesa okukuba ebifaananyi mu butongole, Trowell yatumbula okutandikawo ebbanguliro ly'okukuba, okusiiga ,okubumba n'okukola ebifaananyi mu yunivasite y’e Makerere mu 1937. 

Okuwagira okwolesebwa kwe eri okukuba ebifaananyi n’okwetaba kw'abantu ba wano mu by'okukuba ebifaananyi, ye ng’ali wamu ne Mary Fisher n’ekibiina ky’abakubi b'ebifaananyi ekya African Art society balondobamu  nebasunsula nobwegendereza (Curated) era ne bategeka Omwoleso gwa The Synod Exhibition (era oguyitibwa Namirembe Exhibition) wakati wa 29 ne 30 Omwezi ogwomusanvu 1938.  Guno gwali gugendereddwamu kuba mwoleso gw’ebifaanayi  by’abayizi be nga kw’otadde n’okulaga ebintu eby’edda okuva mu Buvanjuba , Mumasekkati n'obugwanjuba bwa Afirika . Ebisero n'ebibbo , emikeeka, obukookolo, ebifaananyi ebikoloddwa mu mbaawo, emiti n'ebyuma (ie Sculptures ) n'ebisiige era gwakuzibwa ng'omwoleso ogwasooka  ogw'ebifaananyi by'Afirika" mu Uganda.  

Nga guteekebwamu  ssente abadukanya  obufuzi bw'amatwale mu 1939, omwolesonekyaddako kutambuzibwa London gye gwategekebwa ku ttendekero lya  Imperial South Kensington, ng "Omwoleso gw'ebifaananyi  n'ebyemikono bya Uganda". 

 Ng'omukuumi era alabirira ekkaddiyizo 
Olw’obuzibu bw’ensimbi mu baddukanya obufuzi bw’amatwale, ebintu ebiwerako ebikwata ku buwangwa bw'abantu byasuulibwa muguluka era n’ebintu ebyali bikunganyiziddwa mu kkadiyizo lya gavumemti enkuumi ne byonoonebwa.  Mu 1942, ebintu ebyo batwalibwa mu bbanguliro lya Margaret Trowell School of Fine Art era Trowell omu kiseera ekyo  n'aweereza ng'omukuumi ow'ekitiibwa okutuusa mu 1945. 

Nga ebintu bikyasuzibwa ku  bbanguliro lya  lya Margaret Trowell School of Fine Art, ye ng’ali wamu ne Klaus Wachsmann, baalondoola okukungaanya amawulire era ne bafulumya olukalala– Tribal Crafts of Uganda – olwalaga ebintu eby'edda ebikwata ku neeyisa y'abantu ab'enjawulo. 

Munda mu kkaddiyizo eno, era yawa emisomo ng’essira aliteeka ku miramwa egy’ennono ng’okukuba okusiiga okubumba nokukuola ebifananyi mu byuma nemiti oba embawo ne n'okukola ebyemikono. 

 Obulamu bwe ng'omuntu 
Trowell (eyayitibwanga Sifton) yali yafumbirwa Huber Carey Trowell, omusawo. Okulondebwa kwe mu buweereza bw'ekisawo oba obw'obujanjabi obw'abafuzi b'amatwale kwavaako  okugenda kw'abagalana bano e Kenya mu 1929 n’oluvannyuma ne bagenda e Uganda nga bakyusiddwa mu 1935.  

 Ebitabo bye ebyafulumizibwa 

 Ebitone n’emikono mu Afrika, enkulaakulana yaabwe mu ssomero (1937). 
 Emirimu gy'emikono egy'ebika mu Uganda (1953) 
 Ebibumbe bya Afirika eby'edda (1964) 
 Enteekateeka y’Afirika (1965) 
 Ebifaananyi by'Afirika n'Eby'ennyanja (1968)  

 Laba ne 

 Rose Kirumira
 Ekkuumiro lya Uganda ery'ebyedda
 The Uganda Society
 The Uganda  Journal
 Marion Richardson
 Hubert Carey Trowell

 Ebijuliziddwa 








 https://web.archive.org/web/20250430202457/https://wiredspace.wits.ac.za/server/api/core/bitstreams/05e984fc-fdaa-4d87-bf7b-327ff6abcbe9/content











 Ebijuliziddwa wabweru wa Wikipedia 

 Omukutu gw’essomero lya Margaret Trowell School of Industrial and Fine Arts Archived